b'\n_START_ARTICLE_\nBenin\n_START_SECTION_\nGeografi\n_START_PARAGRAPH_\nBenin har et tropisk klima i nord, og et t\xc3\xb8rrere mod syd. Terr\xc3\xa6net er for det meste flade sletter med nogle \xc3\xa5er og lave bjerge. Landets h\xc3\xb8jeste punkt er Mont Sokbaro med 658 meter over havet.\n_START_SECTION_\nSprog\n_START_PARAGRAPH_\nFransk er det officielle sprog.  Sprogene fon og joruba snakkes meget i syd, mens der i nord tales mindst seks st\xc3\xb8rre stammesprog.\n_START_SECTION_\nHistorie\n_START_PARAGRAPH_\nBenin har en str\xc3\xa5lende fortid som et rigt kongerige under navnet "Dahomey". Landet var centrum for slavehandel, og fra byen Ouidah blev der i adskillige \xc3\xa5r solgt og udskibet slaver i stor stil. Slaverne var prim\xc3\xa6rt fanger hentet fra nabolandene i forbindelse med fejder og krige._NEWLINE_Fra 1892 var Benin under fransk herred\xc3\xb8mme. I 1960 opn\xc3\xa5ede landet selvst\xc3\xa6ndighed, hvorefter general Mathieu K\xc3\xa9r\xc3\xa9kou greb magten og omd\xc3\xb8bte landets navn til Benin, efter en by og et kongerige i Nigeria. Fra 1990 er der blevet indf\xc3\xb8rt reformer med henblik p\xc3\xa5 indf\xc3\xb8relsen af et flerparti-system. Det seneste valg i landet blev afholdt den 26. april 2015.\n_START_SECTION_\nPolitik og administration\n_START_PARAGRAPH_\nBenin er en republik med flerpartisystem. Landet gik officielt bort fra marxisme-leninisme linjen i 1989, der er stemmeret for alle fra deres fyldte 18 \xc3\xa5r.\n_START_SECTION_\nAdministrativ inddeling\n_START_PARAGRAPH_\nBenin er inddelt i 12 departementer, som igen er inddelt i 77 kommuner\n_START_SECTION_\nKultur\n_START_PARAGRAPH_\nDet menes at voodoo stammer fra Benin og blev overf\xc3\xb8rt til Brasilien, Caribien og dele af Nordamerika med slavehandelen. Omkring 70\xc2\xa0% af befolkningen i landet praktiserer denne religion, som siden 1992 har v\xc3\xa6ret anerkendt som en af de officielle religioner.'